**ΜΕΤΑΒΑΤΙΚΕΣ ΔΙΑΤΑΞΕΙΣ: άρθρο 454, Ν.4957/2022**

1. *Όσοι φοιτητές* ***δεν είχαν υπερβεί την ελάχιστη χρονική διάρκεια φοίτησης*** *του προγράμματος σπουδών τους κατά τη δημοσίευση του ν. 4777/2021 (Α’ 25), εφαρμόζεται ο υπολογισμός της ανώτατης διάρκειας φοίτησης της παρ. 1 του άρθρου 76 από την έναρξη του ακαδημαϊκού έτους 2021-2022 και έπειτα.*

**Ως εκ τούτου, οι φοιτητές της παρ.1 συμπληρώνουν την ανώτατη διάρκεια φοίτησής τους κατά τη λήξη του ακαδημαϊκού έτους 2026-2027 (Για τα Τμήματα πενταετούς φοίτησης στη λήξη του ακ.έτ. 2028-2029 και για τα εξαετούς φοίτησης στη λήξη του ακ.έτ. 2029-2030).**

1. *Οι φοιτητές που ήταν εγγεγραμμένοι σε προγράμματα σπουδών πρώτου κύκλου των Α.Ε.Ι., κατά την έναρξη ισχύος του ν. 4777/2021 και* ***είχαν υπερβεί την ελάχιστη χρονική διάρκεια φοίτησης*** *του προγράμματος σπουδών, διαθέτουν για την ολοκλήρωση των σπουδών τους χρόνο ίσο προς την ελάχιστη χρονική διάρκεια φοίτησης, από την έναρξη του ακαδημαϊκού έτους 2021-2022 και εξής, χωρίς δικαίωμα προσαύξησης του χρόνου φοίτησης κατά την παρ. 1 του άρθρου 76.*

**Ως εκ τούτου, οι φοιτητές της παρ.2 συμπληρώνουν την ανώτατη διάρκεια φοίτησής τους κατά τη λήξη του ακαδημαϊκού έτους 2024-2025 (Για τα Τμήματα πενταετούς φοίτησης στη λήξη του ακ.έτ. 2025-2026 και για τα εξαετούς φοίτησης στη λήξη του ακ.έτ. 2026-2027).**

**Άρθρο 76 ΝΟΜΟΣ 4957/2022**

**1.** *Η ανώτατη διάρκεια φοίτησης σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων για την απονομή του τίτλου σπουδών, είναι ο χρόνος αυτός, προσαυξημένος κατά τέσσερα (4) ακαδημαϊκά εξάμηνα. Σε πρόγραμμα σπουδών του οποίου ο ελάχιστος χρόνος υπερβαίνει τα οκτώ (8) ακαδημαϊκά εξάμηνα, η ανώτατη διάρκεια φοίτησης είναι ο ελάχιστος χρόνος σπουδών, προσαυξημένος κατά έξι (6) ακαδημαϊκά εξάμηνα. Μετά από τη συμπλήρωση της ανώτατης διάρκειας φοίτησης, με την επιφύλαξη των επόμενων παραγράφων, το Διοικητικό Συμβούλιο του Τμήματος εκδίδει πράξη διαγραφής. (****Μεταβατικές διατάξεις, άρθρο 454, παρ.3.:*** *Η ανώτατη χρονική διάρκεια σπουδών, όπως ορίζεται στο άρθρο 76 καταλαμβάνει τους φοιτητές που εισάγονται στα Α.Ε.Ι. από το ακαδημαϊκό έτος 2022-2023 και εξής.).*

**Ως εκ τούτου, οι φοιτητές που εισήχθησαν το ακαδημαϊκό έτος 2022-2023 σε πρόγραμμα σπουδών του οποίου ο ελάχιστος χρόνος δεν υπερβαίνει τα οκτώ (8) ακαδημαϊκά εξάμηνα, συμπληρώνουν την ανώτατη διάρκεια φοίτησής τους κατά τη λήξη του ακαδημαϊκού έτους 2027-2028 (για τα Τμήματα 10 και 12 εξαμήνων φοίτησης, η προσαύξυση είναι έξι (6) ακαδημαϊκά εξάμηνα).**